URI The Surgical Strikes: विक्की कौशल ने स्टार्स से जोर-जोर से लगवाए नारे, Video मिनटों में हुआ वायरल  
'उरी' फिल्म हुई रिलीज
विक्की कौशल का वीडियो वायरल
स्टार्स से यूं लगवाए नारे
बॉलीवुड एक्टर विक्की कौशल (Vicky Kaushal) की फिल्म 'उरी: द सर्जिकल स्ट्राइक' (URI The Surgical Strikes) शुक्रवार को रिलीज हो गई. इस फिल्म के लिए आलिया भट्ट, रणवीर सिंह, रणबीर कपूर, वरुण धवन, आयुष्मान खुराना, भूमि पेडनेकर, सिद्धार्थ मल्होत्रा, करण जौहर, रोहित शेट्टी, एकता कपूर ने एक साथ एक फ्रेम में वीडियो जरिए बेस्ट विशेज दी है. यह वीडियो तब का है, जब ये सभी स्टार्स पीएम मोदी से मुलाकात करने के लिए नई दिल्ली पहुंचे. सभी बॉलीवुड सेलेब्स ने बुधवार को प्रधानमंत्री नरेंद्र मोदी से मुलाकात की. साल 2016 में उरी में हुए हमले के बाद इंडियन आर्मी द्वारा 'सर्जिकल स्ट्राइक' किया गया था. इस दौरान स्पेशलिस्ट सैनिकों ने पीओके में जाकर आतंकवादियों को मौत के घाट उतारा था.
 
A post shared by Vicky Kaushal (@vickykaushal09) on Jan 10, 2019 at 7:05am PST
 
बॉलीवुड के डेलीगेट्स बनकर दिल्ली पहुंचे सभी सितारों से पीएम मोदी ने मुलाकात की. उन्होंने बॉलीवुड फिल्मों के टिकट में लगने वाले जीएसटी में कटौती के बारे में बात की. इतना ही नहीं, सभी ने पीएम मोदी के साथ न सिर्फ अकेले में फोटो खिंचवाई बल्कि ग्रुप सेल्फी भी ली. दिल्ली से वापसी के दौरान प्लेन में विक्की कौशल ने एक वीडियो बनाया, जिसमें वह अपनी फिल्म का डायलॉग बोलते हैं- 'हमारा जोश कैसा है?' इस पर बाकी के स्टार्स भी सपोर्ट करते हैं. इस वीडियो को शेयर करते हुए विक्की कौशल ने कैप्शन में लिखा, 'हमारे से लेकर आप तक... कल रिलीज हो रही है. उरी: द सर्जिकल स्ट्राइक. हमारा जोश कैसा है?'
 
Powerful and timely conversations can bring about change and this was one of what we hope will become a regular conversation. Meeting the Honorable Prime Minister @narendramodi today was an incredible opportunity. As a community, there is a huge interest to contribute to nation building. There is so much that we want to do. And can do and this dialogue was towards how and what ways we can do that. When the youngest country (in demography) joins hands with the largest movie industry in the world, we hope to be a force to reckon with. Together we would love to inspire and ignite positive changes to a transformative India. The film industry would also like to send a huge thanks for the GST reduction in movie ticket prices that was implemented recently! Thank you so much for your time, Sir!
A post shared by  Karan Johar (@karanjohar) on Jan 10, 2019 at 4:24am PST
 
इस वीडियो के अलावा करण जौहर, रणवीर सिंह, सिद्धार्थ मल्होत्रा, वरुण धवन, रोहित शेट्टी समेत सभी स्टार्स ने अपने अपने सोशल मीडिया अकाउंट्स पर पीएम मोदी के साथ तस्वीरें शेयर की है. करण जौहर ने पीएम मोदी संग हुए मीटिंग के दौरान बातचीत के बारे में बताया है. 

बता दें, 'उरी' (URI) के ट्रेलर को भी लोग खूब पसंद कर रहे हैं साल 2016 में कश्मीर में हुए एक आतंकवादी हमले के लिए भारतीय सेना की जवाबी कार्रवाई पर आधारित यह फिल्म चर्चा का विषय बनी हुई है. आरएसवीपी मूवीज द्वारा निर्मित और आदित्य धार द्वारा निर्देशित, फिल्म में विक्की कौशल (Vicky Kaushal), यामी गौतम (Yami Gautam)और परेश रावल (Paresh Rawal) महत्वपूर्ण भूमिका में नजर आएंगे. फिल्म में विक्की कौशल (Vicky Kaushal) एक फौजी और यामी गौतम (Yami Gautam) एक इंटेलिजेंस ऑफिसर के तौर पर इस फिल्म में प्रमुख भूमिका निभाएंगे, जबकि परेश रावल भी इसमें इंडियन ऑफिसर के किरदार में दिखाई देंगे.